**Ψήφισμα** **της 26-04-2021 Συνεδρίασης του Δημοτικού Συμβουλίου του Δήμου Θεσσαλονίκης σχετικά με ψήφισμα της Διοίκησης του Δήμου Θεσσαλονίκης για το ΚΕΘΕΑ**

**ΑΠΟΦΑΣΙΣΕ ΟΜΟΦΩΝΑ**

«Το Δημοτικό Συμβούλιο Θεσσαλονίκης στηρίζει ΔΙΑΧΡΟΝΙΚΑ το έργο του ΚΕΘΕΑ και αναγνωρίζει την προσφορά και την αποτελεσματικότητα των θεραπευτικών του ΠΡΟΓΡΑΜΜΑΤΩΝ ΓΙΑ ΤΗΝ ΑΠΕΞΑΡΤΗΣΗ ΑΠΟ ΤΑ ΝΑΡΚΩΤΙΚΑ.

Ήδη από τις 14/10/2019 με την υπ’ αριθ. 1127 απόφασή του το Δημοτικό Συμβούλιο Θεσσαλονίκης εξέφρασε την αντίθεσή του στην Πράξη Νομοθετικού Περιεχομένου η οποία καταργούσε το αυτοδιοίκητο του ΚΕΘΕΑ και ΑΠΕΙΛΟΥΣΕ ΤΗ ΦΥΣΙΟΓΝΩΜΙΑ και τον χαρακτήρα του ως θεραπευτική κοινότητα.

Σήμερα το Δημοτικό Συμβούλιο Θεσσαλονίκης επανέρχεται στο θέμα του ΚΕΘΕΑ με αφορμή το προσχέδιο νόμου για τον νέο κανονισμό λειτουργίας του οργανισμού και εκφράζει την αντίθεσή του με την ΑΛΛΟΙΩΣΗ του μοντέλου της θεραπευτικής ΤΟΥ ΜΕΘΟΔΟΥ, τη μετατροπή ΤΩΝ ΕΓΚΑΤΑΣΤΑΣΕΩΝ σε “ξενώνες διαμονής”, την ΚΑΤΑΡΓΗΣΗ ΤΗΣ ΣΥΜΜΕΤΟΧΙΚΟΤΗΤΑΣ ΤΩΝ ΕΞΥΠΗΡΕΤΟΥΜΕΝΩΝ ΧΡΗΣΤΩΝ ΣΤΗ ΛΗΨΗ ΤΩΝ ΑΠΟΦΑΣΕΩΝ και την υποβάθμιση του ρόλου των εργαζομένων που είναι απόφοιτοι των Θεραπευτικών του προγραμμάτων.

Το Δημοτικό Συμβούλιο Θεσσαλονίκης εκφράζοντας τη ΣΤΗΡΙΞΗ ΚΑΙ ΤΗΝ εκτίμησή του στο έργο του ΚΕΘΕΑ και στην ΠΡΟΣΦΟΡΑ ΤΟΥ ΜΕΤΑ ΑΠΟ 38 χρόνια λειτουργίας του θεραπευτικού του μοντέλου, ζητά:

* Την άμεση απόσυρση του συγκεκριμένου σχεδίου νόμου,
* Την προώθηση οργανωτικών και διοικητικών αλλαγών που δεν θα αλλοιώνουν το αυτοδιοίκητο του χαρακτήρα του, με τη συμμετοχή των άμεσα εμπλεκομένων στο έργο του ΚΕΘΕΑ
* Την ΕΝΙΣΧΥΣΗ ΤΗΣ ΣΥΝΕΧΙΣΗΣ του θεραπευτικού του μοντέλου ΜΕ ΟΙΚΟΝΟΜΙΚΟΥΣ ΚΑΙ ΑΝΘΡΩΠΙΝΟΥΣ ΠΟΡΟΥΣ

Το Δημοτικό Συμβούλιο Θεσσαλονίκης ΥΠΟΣΤΗΡΊΖΕΙ τη διασφάλιση της αυτοδιαχείρισης ΤΟΥ ΚΕΘΕΑ, που αποτελεί προϋπόθεση ώστε να παραμείνει ως ο μοναδικός ελληνικός οργανισμός- σύμβουλος του ΟΗΕ σε θέματα εξαρτήσεων και να διατηρήσει τη θέση του στην Ευρωπαϊκή αλλά και στην Παγκόσμια Ομοσπονδία Θεραπευτικών Κοινοτήτων.»